
Parlamentul  României

Camera  Deputaţilor

Comisia pentru industrii si servicii






                 Bucureşti, 04.12.2007





                                                            Nr.23/350/2007
AVIZ

asupra proiectului de Lege pentru instituirea Programului de stimulare a înnoirii Parcului naţional de tractoare


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru administraţie publică, amenajarea teritoriului şi echilibru ecologic, cu proiectul de Lege pentru instituirea Programului de stimulare a înnoirii Parcului naţional de tractoare, care provine dintr-o iniţiativă legislativă a domnilor senatori Mircea Geoană şi Otilian Neagoe şi domnilor deputaţi Constantin Niţă, Titus Corlăţean şi Leonard Cazan, transmis cu adresa nr. P.L.x 782 din 15 noiembrie 2007, înregistrat sub nr.23/350 din 16 noiembrie 2007.


Consiliul Legislativ, cu avizul nr.665/28.05.2007, avizează favorabil propunerea legislativă cu observaţii şi propuneri, care au fost preluate în text.



Guvernul României nu a transmis punctul de vedere asupra propunerii legislative.



În baza propunerii legislative respective, Senatul, în  şedinţa din 07 noiembrie 2007, a adoptat cu amendamente proiectul de Lege pentru instituirea Programului de stimulare a înnoirii Parcului naţional de tractoare.



Examinarea proiectului de lege a avut loc în şedinţa comisiei din data de 04 decembrie 2007. La dezbaterile asupra proiectului de lege a participat domnul Mihai Toti, preşedintele Administraţiei Fondului pentru Mediu.



Prin acest proiect de lege se propune instituirea Programului de stimulare a înnoirii parcului naţional de tractoare şi în acest scop se propune alocarea sumei de 51 milioane lei din Fondul naţional de mediu, pentru înlocuirea tractoarelor care au o vechime de peste 12 ani.



În urma dezbaterilor, membrii comisiei au hotărât, în unanimitate, avizarea favorabilă a proiectului de lege.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, Cameră decizională pentru acest proiect de lege este Camera Deputaţilor.

PREŞEDINTE,
Iulian Iancu
Expert parlamentar, Isabela Robe

